|  |  |  |  |  |  |  |
| --- | --- | --- | --- | --- | --- | --- |
|  | | **ΑΔΙΑΒΑΘΜΗΤΟ**  **ΚΑΝΟΝΙΚΟ** | | | | |
| **ΠΡΕΣΒΕΙΑ ΤΗΣ ΕΛΛΑΔΟΣ**  **ΤΙΡΑΝΑ**  **ΓΡΑΦΕΙΟ ΟΙΚΟΝΟΜΙΚΩΝ ΚΑΙ ΕΜΠΟΡΙΚΩΝ ΥΠΟΘΕΣΕΩΝ** | |
|  |  | | Τίρανα, | | 27 Φεβρουαρίου 2024  241 | |
| **Τηλ.:** | **+3554 2228980, 2247323** | | **Α.Π.Φ** | |
| **E-mail:** | [**ecocom-tirana@mfa.gr**](mailto:ecocom-tirana@mfa.gr) | |  | |
|  |  | |  | |
| **ΠΡΟΣ:** | **Υπουργείο Εξωτερικών**  -Β1 Δ/νση | | | | |  |
| **ΚΟΙΝ.:** | **Υπουργείο Εξωτερικών**  -Διπλ. Γραφείο κ. Πρωθυπουργού  -Διπλ. Γραφείο κ. Υπουργού  -Διπλ. Γραφείο ΥΦΥΠΕΞ κας Παπαδοπούλου  -Διπλ. Γραφείο ΥΦΥΠΕΞ κ. Φραγκογιάννη  -Γραφείο κας Γεν. Γραμματέως  -Γραφείο κας Γεν. Γραμμ. ΔΟΣ & Εξωστρέφειας  -Α΄, Β΄ & Γ’ Γεν. Δ/νσεις  -Α3, Β2, Β4 & Γ1 Δ/νσεις | | | -ΜΑ ΕΕ  -Γεν. Προξενείο Κορυτσάς  -Γεν. Προξενείο Αργυροκάστρου  -Γραφείο ΟΕΥ Βορείου Ελλάδος | | | |
| **Ε.Δ.:** | Υπ’ όψιν κας Πρέσβεως | | | | |  |
| **ΘΕΜΑ:** | **Το ADF προκήρυξε διαγωνισμό για τη δημιουργία παράκαμψης κατά μήκος του δρόμου Vlore – Orikum.** | | | | | |

Το αλβανικό Ταμείο Ανάπτυξης (Albanian Development Fund -ADF) προκήρυξε διαγωνισμό που αφορά στη δημιουργία παρακαμπτήριας οδού κατά μήκος του δρόμου μεταξύ Vlore και Orikum στη νοτιοδυτική Αλβανία.

Εν λόγω έργο αποτελεί μέρος του, εν εξελίξει, πρότζεκτ Διασύνδεσης Περιφερειακών και Τοπικών Οδών (Regional and Local Roads Connectivity project), το οποίο συγχρηματοδοτείται από την Ευρωπαϊκή Τράπεζα Ανασυγκρότησης και Ανάπτυξης (EBRD) και την Παγκόσμια Τράπεζα, μέσω δανείων, ύψους 50 εκατ. δολαρίων ΗΠΑ (55 εκατ. ευρώ) έκαστο, με τη συνολική χρηματοδότηση να ανέρχεται στα 100 εκατ. δολάρια

Πέραν της αναβάθμισης του ως άνω δρόμου Vlore-Orikum, μήκους 10,6 χιλιομέτρων, το πρότζεκτ περιλαμβάνει, επίσης, την αποκατάσταση δρόμου, μήκους 13 χιλιομέτρων, μεταξύ Shengjin και Baks-Rjoll στη βορειοδυτική Αλβανία, καθώς επίσης και την ασφαλτόστρωση δρόμου, μήκους 47,1 χιλιομέτρων, μεταξύ Zgosht και Ura e Cerenecit στο κεντρικό τμήμα της χώρας.

Επιπροσθέτως, το συγκεκριμένο πρότζεκτ ξεκίνησε το 2018 και αναμένεται να διαρκέσει έως τον Ιούνιο του 2024. Για την πόλη της Αυλώνας (Vlore), εν προκειμένω, η παράκαμψη αυτή θα εξυπηρετήσει όχι μόνο τους κατοίκους της περιοχής, αλλά και όλους τους ντόπιους και ξένους τουρίστες που επισκέπτονται την παράκτια περιοχή της νότιας Αλβανίας.

Η παρακαμπτήρια οδός θα ξεκινά από την έξοδο της σήραγγας στο Uji i Ftohtë στην Αυλώνα και θα καταλήγει στη μαρίνα στο Orikum, με συνολικό μήκος 10,75 χλμ. ενώ προβλέπονται επιπλέον άλλες δύο παρακάμψεις.

Επισημαίνεται ότι η προθεσμία για υποβολή προσφορών για τον εν θέματι διαγωνισμό λήγουν στις 8 Απριλίου τρχ. έ.

Παρατίθενται στοιχεία του διαγωνισμού ως κατωτέρω:

***Όνομα έργου:*** *Συνδεσιμότητα περιφερειακών και τοπικών οδών*

***Αναθέτουσα αρχή:*** *Albanian Development Fund -ADF*

***EBRD Project ID:*** *50123*

***Τομέας:*** *Μεταφορές*

***ECEPP ID:****29221765*

***Χώρα:*** *Αλβανία*

***Αντικείμενο διαγωνισμού:*** *Κατασκευή παράκαμψης Νο. 1 στον δρόμο Vlore - Orikum*

***Είδος διαδικασίας:*** *Ανοικτός Διαγωνισμός ενός σταδίου*

***Τύπος προκήρυξης:*** *Υποβολή προσφορών*

***Ημερομηνία Δημοσίευσης:*** *21/02/2024 10:00 (ώρα Ηνωμένου Βασιλείου)*

***Ημερομηνία λήξης:*** *08/04/2024 10:00 (ώρα Ηνωμένου Βασιλείου)*

|  |  |
| --- | --- |
|  | *Ο Προϊστάμενος*  *Μάριος Μπελιμπασάκης*  *Σύμβουλος ΟΕΥ Α΄* |

ΒΑ